ชวนชม ดอกดารารัตน์ ของจริงดอกไม้จันทน์ งานถวายพระเพลิง ร.9 ที่เพลาเพลิน
อุทยานไม้ดอกเพลาเพลิน จ.บุรีรัมย์ เปิดสวน ให้ชม ดอกดารารัตน์ หรือ ดอกแดฟฟอดิว ดอกจริงของดอกไม้จันทน์ในพระราชพิธีถวายพระเพลิงพระบรมศพ เพื่อน้อมรำลึกถึง ในหลวง รัชกาลที่ 9 ,อุทยานไม้ดอกเพลาเพลิน จ.บุรีรัมย์ ร่วมรำลึกความงดงามในพระราชประวัติความทรงจำที่สวยงามของในหลวง รัชกาลที่ 9 กับ ดอกแดฟฟอดิว หรือ ดอกดารารัตน์ ดอกไม้เมืองหนาวที่จัดโชว์ โดย นางพรทิพย์ อัษฏาธร ผู้บริหารอุทยานไม้ดอกเพลาเพลิน กล่าวว่า ปีนี้เพลาเพลิน ได้จัดแสดงโชว์ดอกไม้เมืองหนาวเนื่องในโอกาสร่วมถวายความอาลัย และร่วมรำลึกถึงรัชกาลที่ 9 ด้วยดอกทิวลิปสีเหลืองทอง เมื่อต้นปีที่ผ่านมา และในช่วงแห่งการจัดถวายพระเพลิงพระบรมศพ ในหลวงรัชกาลที่ 9 เป็นช่วงหนึ่งที่ทางอุทยานไม้ดอกเพลาเพลิน ได้นำ ดอกดารารัตน์ เข้ามาปลูก และจัดแสดงในพื้นที่โรงเรือน ร่วม 10 สายพันธุ์ เพื่อร่วมรำลึกถึงและแสดงความอาลัย เพราะเป็นดอกไม้แห่งความประทับใจและความทรงจำที่ดี เมื่อครั้งที่พระองค์ทรงประทับอยู่ที่ประเทศฝรั่งเศส เนื่องจากเป็นดอกไม้ที่ พระบาทสมเด็จพระปรมินทรมหาภูมิพลอดุลยเดช ทรงโปรดและทรงมอบให้กับสมเด็จพระนางเจ้าสิริกิติ์ พระบรมราชินีนาถ เมื่อครั้งที่ยังมิได้ราชาภิเษกสมรส ขณะนั้น ม.ร.ว.หญิงสิริกิติ์ กิติยากร ทรงประทับอยู่ที่ปารีส ประเทศฝรั่งเศส อีกทั้ง ดอกดารารัตน์ ยังเป็น ดอกจริง ดอกไม้จันทน์ ในพระราชพิธีถวายพระเพลิงพระบรมศพ ในหลวงรัชกาลที่ 9,ทั้งนี้ ทางอุทยานไม้ดอกเพลาเพลิน บุรีรัมย์ จึงได้นำมาจัดแสดงให้นักท่องเที่ยวเข้าชื่นชมและเก็บภาพความประทับใจ เพื่อน้อมถวาย และรำลึกถึงในหลวง รัชกาลที่ 9 ผ่านเรื่องราวความทรงจำที่สวยงามของดอกไม้ ตลอดเดือนพฤษภาคม 2560,สำหรับ ดอกดารารัตน์ เป็นดอกไม้ของประเทศเมืองหนาว ที่มีความหมายลึกซึ้งซ่อนอยู่ ด้วยคำว่า ดารา หมายถึง ดวงดาว นั่นคือสิ่งที่อยู่สูงสุด ส่วนคำว่า รัตน์ แปลว่า แก้ว คือ สิ่งที่มีค่า ดอกแดฟโฟดิล นิยมใช้มอบให้แก่คนที่รัก เพื่อบอกว่า ไม่เคยต้องการสิ่งใดตอบแทน อีกทั้ง ยังหมายถึง เกียรติยศ ความกล้าหาญ และยังเป็นสัญลักษณ์ของความหวัง อีกทั้งดอกยังมีสีเหลืองสด ซึ่งเป็นสีประจำวันพระบรมราชสมภพของรัชกาลที่ 9 อีกด้วย.
อุทยานไม้ดอกเพลาเพลิน จ.บุรีรัมย์ เปิดสวน ให้ชม ดอกดารารัตน์ หรือ ดอกแดฟฟอดิว ดอกจริงของดอกไม้จันทน์ในพระราชพิธีถวายพระเพลิงพระบรมศพ เพื่อน้อมรำลึกถึง ในหลวง รัชกาลที่ 9 
ดอกดารารัตน์,ดอกไม้จันทน์,พระราชพิธีถวายพระเพลิงพระบรมศพ,อุทยานไม้ดอกเพลาเพลิน,บุรีรัมย์